
**VIIKONPÄIVÄT**

Källa: <https://svenskanu.fi/laromaterial/sprakligasmakbitar/index.php/portfolio_page/veckodagar/>



Tässä näet mitä Kalle Kaniini ja Ella Orava ovat tehneet viikon aikana. Mikä on sinun lempiviikonpäiväsi?

Här ser du vad kaninen Kalle och ekorren Ella har gjort under veckan. Vilken är din favoritdag?

måndag  
tisdag  
onsdag  
torsdag  
fredag  
lördag  
söndag

**VINKKEJÄ OPPITUNNIN VIRITTELYYN**

Källa: <https://svenskanu.fi/laromaterial/sprakligasmakbitar/index.php/portfolio_page/hej-pa-dig/>

**Mitä eläimet tekevät viikon aikana?**  
Tutustutaan viikonpäivien nimiin ja mietitään mitä eläimet tekevät viikon aikana. Opettaja osoittaa kuvaa ja kysyy, mitä orava ja kani tekevät minäkin päivänä. Oppilaat voivat myös kertoa mitä he ovat tehneet viikon aikana. Esim. Mitä kani ja orava tekivät maanantaina? Milloin kani ja orava pelaavat jalkapalloa? Kuka teistä on pyöräillyt? Kuka teistä on pelannut jalkapalloa?

maanantai - pyöräily  
tiistai – uinti

keskiviikko - potkulautailu  
torstai – jalkapalloilu  
perjantai – hyppynarulla hyppely   
lauantai - skeittaus  
sunnuntai - keilailu

**Mikä on sinun lempipäiväsi?**  
Oppilaat voivat kertoa, mikä on heidän lempiviikonpäivänsä. Voidaan leikkiä myös niin, että oppilaiden tulee löytää luokasta toinen oppilas, jolla on sama lempipäivä. Oppilaat voivat liikkua luokassa ja sanoa pelkän viikonpäivän kohdatessaan toisen oppilaan. Lopuksi voidaan katsoa, mikä viikonpäivä sai eniten kannatusta.

**Tutustukaa säätilojen ilmaisuun ruotsiksi**  
Käykää esimerkiksi tunnin aluksi yhdessä piirissä läpi mikä viikonpäivä tänään on ja minkälainen sää on ulkona. Tukena voi käyttää oheismateriaalin [kuvakortteja](https://svenskanu.fi/laromaterial/sprakligasmakbitar/wp-content/uploads/2020/03/Bildkort_väder.pdf).  
esim. *Mikä päivä tänään on? Millainen sää tänään on? Tänään on keskiviikko. Tänään sataa.*

Kuuntele viikonpäivät ja toista perässä <https://youtu.be/Isjlr2S0J-8>

Vuorokausi(laulu) <https://youtu.be/XuQnE73Wtwk>

**LEIKIT JA AKTIVITEETIT**

Källa: <https://svenskanu.fi/laromaterial/sprakligasmakbitar/index.php/portfolio_page/hej-pa-dig/>

**Leikitään hippaa!**  
Leikitään hippaa viikonpäivien nimillä. Kiinnijääneet voi vapauttaa sanomalla heille jonkin viikonpäivän ruotsiksi.

**Näytellään!**  
Esitetään pantomiimia lukujärjestyksen kuvista. Oppilas esittää pantomiimia oravan ja kanin viikon tapahtumien ja tekemisien mukaan. Muut yrittävät arvata ruotsiksi mikä  
päivä on kyseessä.

**Kuuma peruna**  
Opettaja sanoo jonkin viikonpäivän suomeksi ja heittää hernepussin oppilaalle. Oppilaan tehtävänä on sanoa kyseinen viikonpäivä ruotsiksi mahdollisimman nopeasti. Sitten hän taas vuorostaan sanoo jonkin viikonpäivistä suomeksi ja heittää pussin seuraavalle. Voitte myös leikkiä niin, että opettaja aloittaa maanantaista ja hernepussin saaja sanoo aina seuraavan viikonpäivän. Leikkiä voidaan hyödyntää myös muissa sanastoharjoituksissa.

**Viikonpäiväjumppa**  
Keksikää yhdessä oppilaiden kanssa jokaiselle viikonpäivälle jokin jumppaliike. Luetelkaa sitten kaikki viikonpäivät ja tehkää kunkin viikonpäivän liike. Voitte nopeuttaa tempoa ja katsoa, kuinka moni pysyy mukana. Oppilaat voivat myös keksiä oman jumpan ja opettaa sen parille.

**Lukujärjestys**  
Tehkää oppilaiden kanssa omat [lukujärjestykset](https://svenskanu.fi/laromaterial/sprakligasmakbitar/wp-content/uploads/2020/02/Kopieringsunderlag_veckoschema.pdf) ruotsiksi. Oppilaat voivat merkitä tunnit rastein lukujärjestykseen tai kirjoittaa oppiaineiden nimet ruotsiksi.


liikunta - gymnastik  
elämänkatsomustieto - livsåskådning  
uskonto - religion  
äidinkieli - modersmål  
matematiikka - matematik  
ruotsin kieli - svenska  
musiikki - musik  
kuvataide – bildkonst


käsityö – handarbete

ympäristöoppi - omgivningslära

**KOPIOITAVA MATERIAALI**

Källa: <https://svenskanu.fi/laromaterial/sprakligasmakbitar/index.php/portfolio_page/hej-pa-dig/>





**LAULUJA**

Apilatien aapinen: Viikonpäivälaulu <https://youtu.be/DNQfFvEIOXc>

Kielinuppu: Viikonpäiväsoppa <https://youtu.be/lZRjsmVeIBo>

Siinan taikastudio: On viikonpäiviä seitsemän <https://youtu.be/6eP0soKLXi4>

Viikonpäivät <https://youtu.be/90oeEGxHbpc> tai <https://youtu.be/e9paxbGHL0A> tai <https://youtu.be/03ZJkQmpUPs> tai <https://youtu.be/DLB0hCkQhUI>

**LORUJA**

Källa: <https://varssyja.wordpress.com/loruja-aihealuettain/viikonpaivat/>

**\*\*\***

Kävi Kaukolla vieraita aina;  
kävi mato maanantaina,  
tiikeri poikkesi tiistaina ja  
kettu kurkisti ovenraosta keskiviikkona.  
Torstaina saapui tohtori ja  
Kaukon nuhan paransi.  
Peikko poikkesi perjantaina ja  
lauantaina tuli lammas.  
Sunnuntaina sai Kauko suukkoja aina!

**\*\*\***

Kävi kukolla vieraita aina,  
mato tuli maanantaina,  
tiistaina tiikeri tuttu,  
keskiviikkona ketun juttu,  
torstaina tohtorin vuoro,  
perjantaina peikko kuoro,  
lauantaina lammas tuku,  
sunnuntaina koko suku.

**\*\*\***

Maanantaina, maanantaina, vihreällä lehdellä mato.  
Tiistaina tintti sinitaivaalla lentää, titi tyy, titi tyy.  
Keskiviikko, keskiviikko, joutsen valkoinen.  
Torstaina suklaata ruskeaa maistella saa, nam nam nam nam nam nam nam.  
Perjantaina, perjantaina, aurinko keltainen.  
Lauantaina vaaleanpunainen, possut laulaa nöf, nöf, nöf.  
Sunnuntaina, sunnuntaina, ruusu tulipunainen.

**\*\*\***

Maanantaina makailin, makailin, makailin.  
Tiistaina jo harkitsin, harkitsin, harkitsin.  
Kesviikko viikon taittoi,  
torstai toiset töihin laittoi.  
Perjantaina palkan sain,  
lauantai toi sunnuntain.

**\*\*\***

Maanantaina makeisia,  
tiistaina tikkareita,  
keskiviikkona kermavaahtoa,  
torstaina torttuja,  
perjantaina purukumia,  
lauantaina lakritsia,  
sunnuntaina suklaata.

**\*\*\***

Maanantaina makkarat tehtiin.  
Tiistaina tikut vuoltiin.  
Keskiviikkona keitto keitettiin.  
Torstaina tupaan kannettiin.  
Perjantaina perheelle annettiin.  
Lauantaina liemi latkittiin.  
Sunnuntaina suu pyyhittiin

**\*\*\***

Maanantain lapsi kaunis on kasvoiltaan,  
tiistain lapsi taas siro varreltaan.  
Keskiviikon lapsi huolensa kantaa,  
torstain lapsi etsii kaukaista rantaa.  
Perjantain lapsi tahtoo lahjoittaa,  
lauantain lapsen on pakko ahertaa.  
Mutta lapsi, joka syntyi sunnuntaina  
on kiltti ja iloinen, valoisa aina.

**\*\*\***

Maanantain lapsi on hyvin aito.  
Tiistain lapselle annettiin nauramisen taito.  
Keskiviikon lapsi on työtä tekevä.  
Torstain lapsi taas käskevä.  
Perjantain lapselle jätettiin  
paljon anteliaisuutta.  
Lauantain lapselle ahkeruutta.  
Lapsi joka pyhäpäivään syntyä ehti,  
on onnellinen ja aina rehti.

**\*\*\***

Maanantain lapsi on kaunis piltti,  
tiistain lapsi on kovin kiltti,  
keskiviikon lapsi murheita saa,  
torstain lapsi pois matkustaa,  
perjantain lapsi on aulis ja hellä,  
lauantain lapsi saa työskennellä  
ja se lapsi joka syntyy sunnuntaina,  
on soma ja hyvä ja iloinen aina.

**\*\*\***

Maanantain maalari,  
tiistain tiilari,  
keskiviikon keisari,  
torstain tuomari,  
perjantain pelimanni,  
lauantain laamanni,  
sunnuntain suutari.

**\*\*\***

Milloin olisin työt tehnyt?  
Maanantaina en malttanut,  
tiistaina en tietänyt,  
keskiviikkona en kerennyt,  
torstaina en tohtinut,  
perjantaina oli paha päivä,  
lauantaina oli pyhän aatto,  
sunnuntaina oli suuri juhla.

**\*\*\***

Monenako päivänä vauva tahtoo leikkiä?  
Lauantaina, sunnuntaina,  
tiistaina ja maanantaina,  
torstaina ja perjantaina,  
keskiviikkona ja aina!  
Huiskis hois!  
Hyppää pois!  
Vauva tahtoo leikkiä jokaisena päivänä.

**\*\*\***

Se joka syntyy maanantaina,  
on kaunis aina.  
Katsohan, katsohan tiistailasta,  
niin sulokasta.  
Keskiviikon lapsella,  
on iloa vasta.  
Torstain lapsella  
siivet kantaa.  
Perjantain lapsi  
rakastaa ja antaa.  
Lauantain lapsi saa  
puhtaat aina,  
vaan se joka syntyy sunnuntaina,  
on hyvä ja kaunis ja huoleton aina.

**\*\*\***

**\*\*\***

**Draamapurkki:** Rytmitellään viikonpäivät <https://youtu.be/lUqFrY4pVjA>